stanford-oval/wikipedia huggingface dataset:
Azerbaidžanin Grand Prix 2021
Vapaat harjoitukset

Kilpailuviikonloppua varten Alpine toi autoihinsa pienen päivityspaketin, millä oli tarkoitus ratkaista Monacon osakilpailussa esiintyneet tekniset vaikeudet sekä mukailla kyseisessä kilpailussa käytettyjä asetuksia Bakun kaltaisella katuradalla.
Ensimmäisissä vapaissa harjoituksissa Red Bullin Max Verstappenin yritys ajaa nopein kierrosaikansa epäonnistui ensimmäisellä yrityksellä, kun Haasin Nikita Mazepin oli tämän edessä, mikä aiheutti Verstappenissa raivostumista ja Mazepin puolestaan pyörähti itse ratavalliin. Harjoitusten aikana nähtiin monia pyörähtämisiä ja liian myöhään tapahtuneita jarrutuksia. McLarenin Lando Norrisin yritys ajaa nopeimmat ajat jokaiseen aikasektoriin päättyi pyörähdykseen. Myöhemmin Norris ajautui myöhään tapahtuneen jarrutuksen seurauksena radan toisen mutkan ulosajoalueelle, johon Mercedeksen Valtteri Bottas oli ajanut hetkeä aikaisemmin, mutta molemmat kuljettajat välttyivät vahingoilta. AlphaTaurin Yuki Tsunoda ja Haasin Mick Schumacher jumiutuivat myöhäisen jarrutuksen myötä radan neljänteen mutkaan, josta he pääsivät pois vain vaiheittaisella peruuttamisella. Aston Martinin Sebastian Vettel puolestaan ajoi ulos ensimmäisessä ja 16. mutkassa eikä sijoittunut 15. sijaa paremmaksi. Verstappen oli ensimmäisten vapaiden harjoitusten nopein ennen Ferrarin Charles Leclerciä ja Carlos Sainzia.
Toisissa vapaissa harjoituksissa esiintyi monta erilaista ajotilannetta. Vettel ja Bottas pyörähtivät omilla aikakierroksillaan. Mercedeksen vaikeuksia lisäsi myös Lewis Hamiltonin vaikeus saada auto ajokelpoiseksi, kun tämä kommentoi ettei mikään muutos auttanut auton vauhdin osalta ja Hamilton oli 11:s. Schumacherin vaikeudet jatkuivat, kun hänen autossaan havaittiin aikakierroksella öljynpaine- ja akkuongelmia. Merkittävimmät muutokset radalla tapahtuivat Leclercin ja Williamsin Nicholas Latifin osalta. Leclercin auto osui ratavalliin ja radalle otettiin virtuaalinen turva-auto. ja Latifi puolestaan pyörähti ja aiheutti auton tehohäviön myötä punaiset liput radalle. Red Bullin Sergio Pérez oli toisten vapaiden harjoitusten nopein ennen tallikaveriaan Verstappenia ja Sainzia.
Kolmansissa vapaissa harjoituksissa ajovirheet ja vaikeudet jatkuivat. Hamiltonilla oli pitkään harjoitusten aikana vaikeuksia nousta tuloslistan jälkijoukoista lopulta kolmanneksi. Williamsin George Russellilla puolestaan oli autossaan tekninen vika aika-ajoihin valmistautuvalla testikierroksella. Punaiset liput tulivat radalle, kun Verstappen osui seinään ja joutui keskeyttämään ajonsa. AlphaTaurin Pierre Gasly oli kolmansien vapaiden harjoitusten nopein.
Aika-ajot

Aika-ajojen ensimmäisessä osiossa kuljettajien harmina olivat useat radalla tapahtuneet häiriötilanteet. Aston Martinin Lance Stroll aiheutti ensimmäiset punaiset liput radalle, kun hän ajoi seinään rikkoen samalla autonsa jousitus- ja ohjausjärjestelmän. Muiden kuljettajien odottaessa ajovuoroansa Russellin mekaanikot korjasivat hänen vapaissa harjoituksissa vaurioituneen autonsa. Alfa Romeo Racingin Antonio Giovinazzi aiheutti oman ajovirheensä seurauksena kolaritilanteen ja samalla osion toiset punaiset liput radalle. Norris pääsi jatkoon, mutta tuomaristo tutki hänen ajotapahtumansa uudelleen aika-ajojen jälkeen ja antoi hänelle kolmen lähtöruudun rangaistuksen kilpailuun, koska hän ei ollut tullut varikolle punaisten lippujen aikana.
Aika-ajojen toisessa osiossa Tsunodalla, Russellilla, Alpinen Esteban Oconilla, McLarenin Daniel Ricciardolla ja Alfa Romeo Racingin Kimi Räikkösellä oli keskenään taistelua jatkoon pääsyn osalta, Tsunoda oli heistä ainoa, joka pääsi jatkoon. Kaikki kuljettajat asettuivat 1,1 sekunnin sisälle toisistaan. Ricciardo teki toisen aikakierroksensa aikana ajovirheen, minkä seurauksena hän ajoi seinään ja aiheutti kolmannet punaiset liput radalle eikä toista osiota jatkettu loppuun asti.
Kolmannessa osiossa Mercedes teki kärkitalleista ylimääräisen lämmittelykierroksen, minkä ansiosta Hamilton nousi toiseksi. Aika-ajojen viimeistä punaista lippua heilutettiin radalla, kun Tsunoda ajoi yliyrittämisen vuoksi seinään kolmannessa mutkassa ja hänen perässään ajanut Sainz yritti väistää, mutta hän kolaroi samalla itsekin. Leclerc ajoi paalupaikalle ennen Hamiltonia ja Verstappenia. Aika-ajojen merkittäviä onnistujia oli Leclercin lisäksi Gasly, joka ajoi neljänteen lähtöruutuun.
Kilpailu

Leclerc lähti kilpailuun paalupaikalta, mutta hänet ohitettiin nopeasti kilpailun alussa, kun Hamilton ohitti hänet ajovirheen ansiosta kierroksella 2, Verstappen avattavalla takasiivellä kierroksella 7 ja Pérez kierrosta myöhemmin. Tallikaveri Sainz puolestaan teki oman ajovirheensä kierroksella 11, kun hän lukitsi jarrunsa ja joutui ajamaan kiertotietä pitkin takaisin radalle pudoten väliaikaisesti pistesijoitusten ulkopuolelle, lopputuloksissa hän oli kahdeksas. Hamilton teki varikkokäyntinsä 12:nella kierroksella, mutta Gaslyn tekemän samanaikaisen pysähdyksen vuoksi hän menetti aikaa varikolla, jolloin Verstappen ja Pérez pääsivät hänen edelleen kierrosta myöhemmin parempien varikkokäyntiensä ansiosta.
Kierrosten 30 ja 31 välisenä aikana radalla tapahtui, kun Strollin auton vasen takarengas hajosi ja hän kolaroi ratavalliin, minkä myötä radalle otettiin korjaustöiden ajaksi turva-auto. Kilpailua jatkettiin turva-auton poistuessa kierroksella 35, jolloin Vettel ohitti Leclercin ja Gaslyn muita kuljettajia myöhemmin tehdyn varikkokäyntinsä antaman rengasedun ansiosta.
Kilpailussa koettiin toinen merkittävä keskeytys kierroksella 47, kun kärkipaikalla ajaneen Verstappenin vasen takarengas hajosi ja hän osui ratavalliin. Turva-auto tuli hetkeksi radalle, kunnes kilpailu päätettiin keskeyttää korjaustöiden ajaksi punaisilla lipuilla.
Kahdelle viimeiselle kierrokselle järjestetyssä uusintalähdössä Hamilton yritti ohittaa Pérezin, mutta hän lukitsi jarrunsa ja ajoi ensimmäisen mutkan pitkäksi pudoten samalla pistesijoitusten ulkopuolelle.
Kärkijoukon osalta Leclerc yritti ohittaa kolmantena ajanutta ja kilpailun aikana moottorin teknisestä viasta kärsinyttä Gaslya, mutta hän ei onnistunut pääsemään tämän ohitse. Pérez voitti kilpailun ennen Vetteliä ja Gaslya. Norris oli viides, vaikka hän lähti kilpailuun lähtöruuturangaistuksen seurauksena yhdeksännestä ruudusta. Räikkönen ajoi kymmenenneksi ja samalla kauden ensimmäisen MM-pisteensä.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 11 |  Sergio Pérez | Red Bull Racing-Honda | 51 | 2:13.36,410 | 6 | 25 |
| 2. | 5 |  Sebastian Vettel | Aston Martin-Mercedes | 51 | +1,385 | 11 | 18 |
| 3. | 10 |  Pierre Gasly | AlphaTauri-Honda | 51 | +2,762 | 4 | 15 |
| 4. | 16 |  Charles Leclerc | Ferrari | 51 | +3,828 | 1 | 12 |
| 5. | 4 |  Lando Norris | McLaren-Mercedes | 51 | +4,754 | 9 | 10 |
| 6. | 14 |  Fernando Alonso | Alpine-Renault | 51 | +6,382 | 8 | 8 |
| 7. | 22 |  Yuki Tsunoda | AlphaTauri-Honda | 51 | +6,624 | 7 | 6 |
| 8. | 55 |  Carlos Sainz | Ferrari | 51 | +7,709 | 5 | 4 |
| 9. | 3 |  Daniel Ricciardo | McLaren-Mercedes | 51 | +8,874 | 13 | 2 |
| 10. | 7 |  Kimi Räikkönen | Alfa Romeo Racing-Ferrari | 51 | +9,576 | 14 | 1 |
| 11. | 99 |  Antonio Giovinazzi | Alfa Romeo Racing-Ferrari | 51 | +10,254 | 20 |  |
| 12. | 77 |  Valtteri Bottas | Mercedes | 51 | +11,264 | 10 |  |
| 13. | 47 |  Mick Schumacher | Haas-Ferrari | 51 | +14,241 | 17 |  |
| 14. | 9 |  Nikita Mazepin | Haas-Ferrari | 51 | +14,315 | 18 |  |
| 15. | 44 |  Lewis Hamilton | Mercedes | 51 | +17,668 | 2 |  |
| 16. | 6 |  Nicholas Latifi | Williams-Mercedes | 51 | +42,379 | 16 |  |
| 17.† | 63 |  George Russell | Williams-Mercedes | 48 | Vaihdelaatikko | 15 |  |
| 18.† | 33 |  Max Verstappen | Red Bull Racing-Honda | 45 | Rengasrikko/Ulosajo | 3 |  |
| Kesk. | 18 |  Lance Stroll | Aston Martin-Mercedes | 29 | Rengasrikko/Ulosajo | 19 |  |
| Kesk. | 31 |  Esteban Ocon | Alpine-Renault | 3 | Turbo | 12 |  |
Nopein kierros: Max Verstappen (Red Bull Racing-Honda) – 1.44,481 (kierroksella 44).
Lähteet:
Nicholas Latifi ajoi maaliin 13:ntena, mutta sai 10 sekunnin stop-and-go-rangaistuksen, joka muutettiin 30 sekunnin aikarangaistukseksi turva-auton takana tapahtuneesta rikkeestä.
† – Kuljettaja keskeytti, mutta sai tuloksen ajettuaan 90 % kilpailun pituudesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Aston Martin julkisti tukevansa LGBTQ+ -tietoutta moottoriurheilussa tekemällä yhteistyötä Racing Pride -järjestön kanssa.
Kaikkien tallien autot joutuivat viikonlopun aikana tarkkailun kohteiksi, koska Red Bull oli aikaisemmin testannut autoissaan joustavampia siipirakenteita ja FIA halusi kerätä niiden lainmukaisuuden vertaamista varten mittaustietoja.
Ennen kilpailun alkua pidettiin hiljainen hetki touko- ja kesäkuussa kuolleiden FIA:n entisen päällikön Max Mosleyn ja McLarenin pitkäaikaisen osakkeenomistajan Mansour Ojjehin muistolle.
Artrogrypoosi

Piirros artrogrypoosia sairastavasta vauvasta (1841)
Artrogrypoosi (arthrogryposis multiplex congenita, AMC) eli synnynnäinen niveljäykistymäsairaus on sairaus, johon kuuluu vähintään kahdella kehon alueella ilmeneviä niveljäykistymiä.
Artrogrypoosissa tyypillistä on jo sikiöaikainen, kohdunsisäinen vähentynyt liikkuvuus. Raajoissa on pysyviä liikkumisrajoitteita tuottavia nivelten virheasentoja ja jäykistymiä. Esimerkiksi kampurajalka on yleinen. Nivelongelmat myös aiheuttavat lihas- ja hermotusmuutoksia. Artrogrypoosiin voikin liittyä lihasheikkoutta ja lihaskudoksen fibroosia. Taudinkuva ei ole etenevä ja sen vaikeusaste on yksilöllisesti vaihteleva.
Artrogrypoosia aiheuttavat lukuisat eri mutaatiot, mutta myös perimän ja ympäristötekijöiden yhteisvaikutus voi aiheuttaa taudin puhkeamisen. Taustalla voi olla lisäksi kromosomipoikkeavuus. Artrogrypoosin periytymistapa voi olla autosomissa vallitseva, autosomissa peittyvä tai X-kromosomaalinen. Useimmiten sairauden taustalta on kuitenkin löydetty satunnainen de novo -mutaatio. Niveljäykistymiä aiheuttavia raskaudenaikaisia tekijöitä voivat olla myopatia, neuropatia, sidekudossairaus, puutteellinen hapensaanti, lapsiveden vähäisyys, tilanahtaus ja äidin päihteidenkäyttö. Artrogrypoosin esiintyvyydeksi vastasyntyneillä on arvioitu 1/3 000 – 1/5 000. Hoidossa voidaan käyttää yksilöllisten tarpeiden mukaan fysioterapiaa, toimintaterapiaa ja joskus kirurgiaa. Artrogrypoosi voi myös kuulua osana moniin erilaisiin laajempiin oireyhtymiin.
Tunnettuja potilaita

Stefan Olsson, ruotsalainen paraurheilija (tennis)
Auguste Nobou

Auguste Nobou (29. tammikuuta 1928 – 12. lokakuuta 2006) oli norsunluurannikkolainen roomalaiskatolinen arkkipiispa. Hänet vihittiin papiksi Bouakén hiippakuntaan 5. kesäkuuta 1959 ja nimitettiin Korhogon hiippakunnan johtoon 15. lokakuuta 1971. Piispaksi vihkiminen seurasi 9. tammikuuta 1972. Pääkonsekraattorina toimi Bernard Yago, jota avustivat André-Pierre Duirat ja Emile Durrheimer.
19. joulukuuta 1994 Korhogosta tuli arkkihiippakunta, ja Nobou jatkoi sen johtamista arkkipiispana, kunnes jäi eläkkeelle 25. syyskuuta 2003.
August Lännenpää

August (Aku) Botvid Lännenpää (27. heinäkuuta 1899 Sauvo – 22. kesäkuuta 1968 Helsinki) oli suomalainen puutarhuri ja yritys- ja järjestöjohtaja, joka toimi presidentinlinnan linnanvoutina.
Lännenpää kävi puutarhakoulun ja työskenteli useissa eri puutarhoissa, kunnes tuli Hankkijan puutarhasiemenosaston johtajaksi 1913–1919. Siemenliike Hortus Oy:n johtajana hän toimi 1919–1920. Lännenpää oli Kultarannan ylipuutarhuri ja presidentinlinnan linnanvouti 1922–1929 ja itsenäinen liikemies 1929–1939. Hän oli Kauppapuutarhaliiton toiminnanjohtaja 1939–1947 ja sitten taas liikemies. Lännenpää & Lyyvaara -yhtiön toimitusjohtaja hän oli vuoteen 1957 ja sen jälkeen yhtiön johtokunnan puheenjohtaja. Lännenpää oli sekä Puutarhaliiton että Kauppapuutarhaliiton kunniajäsen.
Julkaisuja

Hankkijan kasvitarhaopas, 1916
Aloittelijan kasvitarhaopas, 1919
Toimenpiteitä puutarhaviljelyksen edistämiseksi: alustus Maatalousseurojen keskusliiton 18 määräaikaiseen kokoukseen, 1931
Hedelmäkaupan järjestämisestä: alustus Maatalousseurojen keskusliiton 18 määräaikaiseen kokoukseen, 1931, August Lännenpää, Toivo Kalervo
Fison'in erikoislannoitteita, 1933
Hyasinttien, tulppaanien, narsissien ja sipuliluontoisten iiristen varastokäsittely- ja hyötyohjeita, 1942
Kansalliskukkamme kielon [Convallaria majalis] viljelemisestä, 1960
Artpack

Artpack (suom. suoraan käännettynä taidepakkaus) on erilaista tietokoneella tehtyä, pääasiassa visuaalista taidetta sisältävä ja yleensä pakattu (esim. ZIP, RAR) arkisto.  
Käsite liittyy pääasiassa niin sanottuun "artskeneen", tällaisen digitaalisen taiteen tekoon keskittyneeseen alakulttuuriin.
Artpackit sisältävät tyypillisesti ANSI- tai ASCII-taidetta tai VGA-bittikarttagrafiikkaa (hirez, high resolution). Tämän lisäksi niissä voi olla esimerkiksi RIPscrip-taidetta, MOD-musiikkia, erilaisia introja ja joskus myös runoutta tai muita kirjoituksia.
Ensimmäinen varsinainen artpack oli todennäköisesti ACiD Productionsin julkaisema "The Acquisition" 1990-luvun alussa. Erilaisten artskeneryhmien tekemät artpackit nimettiin alkujaan yleensä julkaisukuukauden mukaan, esimerkkinä ACDU0692.zip (Acidin artpack kesäkuulta 1992). Myöhemmin, julkaisutahdin harvetessa ja muuttuessa satunnaisemmaksi, artpackeja alettiin nimetä julkaisujärjestyksessä, esimerkkinä MIMIC50.ZIP (ASCII-ryhmä Mimicin 50. artpack).
Aiheesta muualla

Textfiles.com-sivuston artpack-hakemisto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Artpack
Käännös suomeksi
Live at Cardiff Castle

Live at Cardiff Castle on Tom Jonesin vuonna 2002 julkaistu DVD, joka on tallennettu hänen 28. heinäkuuta 2001 Cardiffin linnassa Walesissa pitämästään konsertista.
Lintulammi (Jämsä)

| Lintulammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′43″N, 24°44′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  ei laskuojaa 
Järvinumero:  35.613.1.012
Mittaustietoja
Pinnankorkeus:  138,9 m  
Rantaviiva:  0,507 km  
Pinta-ala:  1,32 ha  
Saaria:  ei saaria 
 fiLintulammi 
Lintulammi  on Keski-Suomessa Jämsässä Hallin taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Vuohijoen valuma-alueeseen (35.613) se kuuluu.
Aulis Peltomäki

| Aulis Peltomäki> Henkilötiedot |
| --- | --- |
Syntynyt: 9. toukokuuta 1946 Alajärvi
Kuollut: 15. huhtikuuta 2014 Seinäjoki
Pesäpalloilija
Seura:   Seinäjoen Maila-Jussit  Nurmon Jymy  Alajärven Ankkurit 
Tehtävä:  Sieppari
Aulis Peltomäki (9. toukokuuta 1946 Alajärvi – 15. huhtikuuta 2014 Seinäjoki) oli suomalainen pesäpalloilija ja pelinjohtaja. Vuosina 1971–1980 Peltomäki pelasi SM-sarjassa Seinäjoen Maila-Jussien, Nurmon Jymyn ja Alajärven Ankkureiden joukkueissa. Peltomäki valittiin kahdesti Itä–Länsi-otteluun vuosina 1975 ja 1976.  Pelipaikaltaan Peltomäki toimi etenijänä ja siepparina.
Pelaajauransa jälkeen Peltomäki toimi Kauhajoen Karhun ja SMJ:n pelinjohtajana vuosina 1969 ja 1982.
Pesäpallon lisäksi Peltomäki menestyi myös pikajuoksijana. Vuonna 1963 Peltomäki juoksi alle 17-vuotiaiden poikien Etelä-Pohjanmaan piirinennätyksen 300 metrin matkalla ajalla 37,1. Yleisurheilussa Peltomäki edusti kasvattajaseuransa Alajärven Ankkureiden lisäksi Seinäjoen Urheilijoita, Lappajärven Veikkoja, Kauhajoen Karhua ja Vaasan Vasamaa. Peltomäen parhaat ajat pikamatkoilla olivat 100 metriä 11,1, 200 metriä 22,9, 110 metrin aidat 15,7 ja 400 metrin aidat 58,6.
Saavutukset > Pelaajana

1 SM-kulta: 1975
3 SM-hopeaa: 1974, 1976, 1980
3 Suomen Cupin voittoa: 1973, 1974, 1978
2 Itä-Länsi-ottelua: 1975, 1976
Aulis Paski

Aulis Arvi Ilmari Paski (s. 10. kesäkuuta 1947) on suomalainen pesäpallon pelinjohtaja. Kaudella 1973 Paski toimi Puna-Mustien pelinjohtajana ja Puna-Mustat saavutti SM-kultaa. Paski toimi Hyvinkään Tahkon pelinjohtajana kaudet 1975-1984, kauden 1986 ja kaudet 1994-1995. Kaudella 1978 Tahko saavutti SM-pronssin. Kaudella 1979, kaudella 1980 ja kaudella 1981 Tahko saavutti kolme SM-kultaa peräkkäin. Kaudella 1982 Tahko saavutti SM-pronssin. Kaudella 1983 Tahko saavutti SM-hopean. Kaudella 1994 Tahko saavutti SM-hopean. Paski toimi Haminan Palloilijoiden pelinjohtajana kauden 2000.
Tietoja

Seurat pelaajauralla: Kouran Louhi sekä pääsarjatasolla Nurmon Jymy ja Helsingin Puna-Mustat
Seurat pelinjohtajana: Helsingin Puna-Mustat, Hyvinkään Tahko ja Haminan Palloilijat
Pääsarjassa 155 ottelua, 9+106 lyötyä ja 172 tuotua juoksua
Pelannut yhden Itä–Lännen (1967) ja kaksi Liitto–Lehdistöä
Etenijätilaston kakkonen vuonna 1970 tuotuaan Nurmon Jymylle 22 pelissä 39 juoksua
Pelinjohtajana pääsarjassa 15 kautta, neljä Suomen mestaruutta (mitalit 4–2–2), loppusarjoineen 419 ottelua voittoprosentilla 57
Toimi Pesäpalloliiton toiminnanjohtajana marraskuusta 1971 marraskuuhun 1974
Toiminnanjohtajana Hyvinkään Tahkossa, Haminan Palloilijoissa ja Nurmon Jymyssä 1974–2010
Pesäpallon kunniagallerian jäsen numero 37, Aulis Paski
Lightbringer

| Lightbringer Black Royal |
| --- | --- | --- |

Studioalbumin tiedot
 Studio : ArmlessHQ
 Julkaistu: 9. maaliskuuta 2018
 Tuottaja(t): Black Royal
 Tyylilaji: stoner rock, sludge metal
 Kesto: 44.16
 Levy-yhtiö: Suicide Records
Black Royalin muut julkaisut
|   | Lightbringer 2018 | Firebride 2020 |
Lightbringer on Black Royalin esikoisalbumi, joka julkaistiin 9. maaliskuuta 2018. Albumin teemana on ihmiskunta ja sen perimmäiset ongelmat, kuten uskonto ja primitiiviset vaistot.
Vastaanotto

| 0 | 1 | 2 |
| --- | --- | --- |
Desibeli.net : 
| Imperiumi  | 7+/10 |  |
| Metalliluola  | 8+/10 |  |
Soundi : 

Albumi sai hyvän vastaanoton. Soundin Antti Luukkanen antoi albumille neljä tähteä viidestä, ja totesi yhtyeen olevan poikkeuksellisen lupaava, jossa potentiaali lihallistuu. Hän kehui määrämittaisen grooven, ronskin riffittelyn ja soraisan laulun luovan ronskiudessaankin ilmavan kokonaisuuden, ja kuvaili lopetuskappaletta yhtyeen omaksi ”Planet Caravaniksi”. Metalliluolan Markus Salmela sanoi niin ikään elävän ja hengittävän albumin yhdistelevän paholaisen salaattia, moottoriöljyä, rautalankaa sekä härskiä groovea, ja totesi sen palvelevan kuulijaansa parhaiten kerralla nautittuna.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cryo-Volcanic | 4.40 |  |  |  |  |  |  |  |
| 2. | Self-Worship | 4.03 |  |  |  |  |  |  |  |
| 3. | Salvation | 5.22 |  |  |  |  |  |  |  |
| 4. | Denial | 3.18 |  |  |  |  |  |  |  |
| 5. | Pentagram Doctrine | 3.57 |  |  |  |  |  |  |  |
| 6. | Lightbringer | 4.54 |  |  |  |  |  |  |  |
| 7. | The Chosen | 5.06 |  |  |  |  |  |  |  |
| 8. | Dying Star | 6.06 |  |  |  |  |  |  |  |
| 9. | New World Order | 4.36 |  |  |  |  |  |  |  |
| 10. | Ou[T]Roboros | 2.14 |  |  |  |  |  |  |  |
|  |  | 44.16 |  |  |  |  |  |  |  |
Kokoonpano

| --- | --- |
 Yhtye Riku – laulu  Pete – basso, akustinen kitara, taustalaulu  Jukka – rummut, lyömäsoittimet  Toni – kitara, taustalaulu  Jussi Kulomaa – kosketinsoitin, äänittäjä, miksaaja :  Tuotanto Jussi Kulomaa – äänittäjä, miksaaja  Toni Morjes – äänittäjä  Jaakko Viitalähde – masteroija  Samu Peltola – kansikuva  Masa Jokela – design
Aiheesta muualla

Lightbringer discogs.com -sivustolla (englanniksi)
Albumi Lightbringer Encyclopaedia Metallum -sivustolla (englanniksi)
Lisää leluja

| Lisää leluja Nukkekoti |
| --- | --- | --- |

Studioalbumin tiedot
 Äänitetty : Headline Studio; Studio Sunset
 Julkaistu: 1997
 Formaatti: CD
 Tyylilaji: punk rock
 Kesto: 38.30
 Levy-yhtiö: Kråklund
Nukkekodin muut julkaisut
|   | Lisää leluja 1997 | Puistossa 1999 |
Lisää leluja on punk rock -yhtye Nukkekodin esikoisalbumi, joka julkaistiin vuonna 1997 levymerkillä Kråklund Records.
Kappaleet

Nyt mä menen – 1.54
Illaksi kotiin – 2.08
Säteilyä – 2.09
Kun me lähdetään – 2.13
Helteellä helpottaa – 2.11
Lähiöelämää – 2.13
106 pientä tarinaa – 2.23
Muistelmia – 1.58
Naula päässä – 1.39
Itkettää – 2.07
Tuntuuko pahalta Pauli – 2.18
Hormoonihirviö – 2.15
Pinnallako parempaa – 2.33
Alla taivaan – 2.06
Katsoa saa – 2.40
Lumiauralasse – 1.53
Jotain sulta sain – 1.51
Abbale – 1.59
Kokoonpano

Severi – laulu, kitara
Haba – kitara
Kaide – basso
Joni – rummut
Kokoonpano > Tuotanto

Jani Viitanen
Tuomo Vähä-Pesola
B. J. Raji

| B>  J. Raji |
| --- | --- |

Henkilötiedot
Syntynyt: 11. heinäkuuta 1986 New York, NY
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  153 kg
Pelipaikka:  Puolustuksen linja
Pelinumero:  90
Pelaajaura
Seurat:  Green Bay Packers
NFL-varaus:  9. varaus, 2009 Green Bay Packers
Pääsarjaura:  2009–2015
Busari "B. J." Raji, Jr. (s. 11. heinäkuuta 1986, New York City, New York) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Hän edusti koko ammattilaisuransa NFL-liigan Green Bay Packersia. Raji pelasi vuosina 2009–2015.
Raji on vuoden 2010 Super Bowl -voittaja. Hänet valittiin urallaan kerran NFL:n tähdistöotteluun Pro Bowliin.
Lintulampi (Soini)

| Lintulampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini, Ähtäri
Koordinaatit:  62°42′29″N, 24°15′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Pieneen Lintulampeen 
Järvinumero:  35.462.1.004
Mittaustietoja
Pinnankorkeus:  199,8 m  
Rantaviiva:  1,247 km  
Pinta-ala:  8,343 ha  
Saaria:  ei saaria 
 fiLintulampi 
Lintulampi on Etelä-Pohjanmaalla Soinissa ja Ähtärissä Kolun kylän lähellä sijaitseva lampi.
Maantietoa

Lammen pinta-ala on 8,3 hehtaaria, se on 400 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Kolunjärven alueeseen (35.462) se kuuluu. Lammen vedenpinnan korkeus on 199,8 metriä mpy.
Leo Lehto (yleisurheilija)

Leo Lehto (vasemmalla nro 10) 3000 metrin Viro-Suomi -maaotteluvoiton jälkeen vuonna 1934.
Leo Ensio Lehto (15. joulukuuta 1911 Luopioinen – 2. toukokuuta 1988) oli suomalainen yleisurheilija, joka kilpaili kestävyysjuoksuissa. Hän saavutti SM-kilpailuissa 5 000 metrin juoksussa pronssia vuonna 1934. Samana vuonna hän voitti maastojuoksun SM-kilpailuissa kultaa lyhyemmällä matkalla. Lehto edusti Suomea maaotteluissa ja voitti 5 000 metrin juoksun maaottelussa Viroa vastaan Tallinnassa elokuussa 1934 ja kesäkuussa 1936. Kotimaassa hän edusti Luopioisten suojeluskuntaa, Tampereen Pyrintöä, Kokkolan Veikkoja ja Äänekosken Urheilijoita.